גארי דייוויד גולדברג

גארי דייוויד גולדברג (Gary David Goldberg; 25 ביוני 1944 – 22 ביוני 2013) היה סופר ומפיק טלוויזיה וקולנוע יהודי אמריקאי. גולדברג היה ידוע בעיקר בזכות עבודתו על סדרות הטלוויזיה "קשרי משפחה" (1982–1989), "ספין סיטי" (1996–2002) והסדרה האוטוביוגרפית-למחצה "גשר ברוקלין"  (1991–1993).

 קורות חיים 
גארי דייוויד גולדברג נולד ביוני 1944 בברוקלין שבניו יורק, לאנה וג'ורג' גולדברג, עובד דואר. הוא למד בתיכון לאפייט  בברוקלין, ולאחר מכן באוניברסיטת ברנדייס במסצ'וסטס, ובאוניברסיטת המדינה בסן דייגו , כאשר בסוף לימודיו החליט להיות סופר. בשנת 1969 הוא פגש את דיאנה מיהאן, לימים אשתו. בני הזוג הקימו וניהלו מעון יום בברקלי, קליפורניה, במהלך שנות ה-70.

 קריירה 
גולדברג החל את הקריירה שלו בתקופה בה התגורר בישראל, בשנת 1972, כאשר גילם את התפקיד הראשי בסדרה ללימוד אנגלית - "The Adventures Of Scooterman". עבודתו הראשונה שלא למול המצלמה הייתה בשנת 1976, בתור תסריטאי עבור הסדרה The Bob Newhart Show, מטעם רשת CBS.
בשנת 1981 הקים גולדנברג חברת הפקה משלו, "אובו הפקות" (על שם הכלב שלו). בשנת 1982 הוא הפיק את סדרת הטלוויזיה קשרי משפחה, אשר רצה על המסך במשך שבע עונות. הסדרה נחשבה כלהיט הן מבחינת שיעור הצפייה והן מבחינת הביקורת, וסייעה אף בהזנקת הקריירה של מייקל ג'יי פוקס. התוכנית הייתה מבוססת על חוויותיו משותפות עם אשתו ובני משפחתו, לגבי גידול ילדים במהלך שנות ה-70. מאוחר יותר בשנות השמונים הוא הפיק את הסיטקום "יום אחרי יום"  לרשת NBC שבוטלה לאחר 2 עונות, ובשנות התשעים הפיק את הסדרה "גשר ברוקלין" ואת הסדרה "ספין סיטי". בשנת 1995 כתב את התסריט לסרט "ביי לאהבה", בבימויו של סם וייסמן.

ב-1989 ביים את הדרמה המשפחתית "אבא" בכיכובם של ג'ק למון וטד דנסון.

במהלך הקריירה גולדנברג זכה בשני פרסי אמי (בשנת 1979 עבור הסדרה לו גרנט, ובשנת 1987 עבור הסדרה קשרי משפחה), וכן בארבע פרסי גילדת התסריטאים של אמריקה (בשנים 1979, 1988, 1998, ו-2010) בשל עבודתו. בשנת 1994 הוא קיבל גם את פרס הנשים בקולנוע, בנימוק של מצוינות וחדשנות ביצירות שהדגישו את הנוכחות הנשית במדיום הטלוויזיוני, ובשנת 2001 קיבל את פרס סופר הטלוויזיה המצטיין מטעם פסטיבל הקולנוע של אוסטין.

 ביקורת על עבודתו 

 חיים אישיים 

גולדנברג נפטר בגיל 68 כתוצאה מסרטן המוח במונטסינטו, קליפורניה ב-22 ביוני 2013, שלושה ימים בלבד לפני יום הולדתו ה-69.

בתו היא תסריטאית סרטי הקומדיה שאנה גולדברג-מיהאן.

 קישורים חיצוניים 

 האתר הרשמי של גארי גולדנברג





 Pat Sierchio, TV: From Bensonhurst to Vermont, via Hollywood, The Jewish Journal, February 21, 2008
 Brian Lowry, Gary David Goldberg, Creator of ‘Family Ties,’ Dies at 68, Variety, June 23, 2013
 Bruce Weber, Gary David Goldberg, Television Writer And Creator of ‘Family Ties,’ Dies at 68, הניו יורק טיימס, June 24, 2013
 Reuters, 'Family Ties' Creator Gary David Goldberg Dies at Age 68, The Jewish Daily Forward, June 24, 2013
 Gary David Goldberg, Family Ties creator, dies aged 68, BBC, June 24, 2013
 Family Ties creator Gary David Goldberg dies of brain cancer just days before 69th birthday, The Daily Mail, June 24, 2013
 Ron Kampeas, Gary David Goldberg, in memoriam, JTA, June 24, 2013
 Aviva Kempner, Gary David Goldberg Channeled the Colorful Experience of Growing Up a Brooklyn Jew - an Appreciation, The Wrap, June 24, 2013
 Naomi Pfefferman, Gary David Goldberg, creator of ‘Family Ties,’ dies at 68, The Jewish Journal, June 26, 2013

 הערות שוליים 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:במאי קולנוע יהודים אמריקאים
קטגוריה:תסריטאי קולנוע יהודים אמריקאים
קטגוריה:מפיקי קולנוע יהודים אמריקאים
קטגוריה:מפיקי טלוויזיה יהודים אמריקאים
קטגוריה:זוכי אמי בפריים טיים: תסריט לקומדיה
קטגוריה:בוגרי אוניברסיטת ברנדייס
קטגוריה:בוגרי אוניברסיטת המדינה בסן דייגו
קטגוריה:זוכי הפרס ההומניטרי ע"ש נורמה זרקי
קטגוריה:אמריקאים שנולדו ב-1944
קטגוריה:אמריקאים שנפטרו ב-2013